Alaquàs celebra la XVII Sardinada popular més respectuosa amb el medi ambient, amb plats i gots biodegradables
18/09/2018

# Alaquàs celebra la XVII Sardinada popular més respectuosa amb el medi ambient, amb plats i gots biodegradables

*   18/09/2018
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=17012

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17012%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20la%20XVII%20Sardinada%20popular%20m%C3%A9s%20respectuosa%20amb%20el%20medi%20ambient%2C%20amb%20plats%20i%20gots%20biodegradables)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17012/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/17012/18092018img_1287_Form_4.jpg)](https://www.alaquas.org/ficheros/documentos/2018/2/17012/18092018img_1287_Form_10.jpg "<a href='https://www.alaquas.org/ficheros/documentos/2018/2/17012/18092018img_1287_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra la XVII Sardinada popular més respectuosa amb el medi ambient, amb plats i gots biodegradables   </a>")

A la cita que es va celebrar a l'Albereda Nord es varen repartir de forma gratuïta més de 100 quilograms de sardines

El passat divendres 14 de setembre es va celebrar una nova edició de la tradicional sardinada popular. A la cita culinària organitzada pel Club de Pescadors Esportius junt amb l'Ajuntament d'Alaquàs es varen repartir de forma gratuïta, a tots els veïns i veïnes que es van acostar a l’Albereda Nord,  més de 100 quilograms de sardines.

  
Com a novetat d'aquesta edició, l'organització apostà per una sardinada sostenible; per açò i prenent com a premissa el respecte al medi ambient, es van substituir els plats i gots de plàstic per altres biodegradables i compostables.  

  
En el cas dels gots es va optar per un model fabricat amb canya de sucre natural, 100 % biodegradable i compostable: sense tints, capaç de descompondre´s de forma natural en un termini aproximat de 2 mesos.

  
Per la seua banda, els plats estan fabricats amb les restes de la polpa del blat, igualment 100 % biodegradable i compostables; totalment naturals i sense tints. En aquest cas és fins i tot més ràpida la descomposició, només 30 dies.

  
Alaquàs aposta per un present i futur més sostenible i respectuós amb el medi ambient.